VEGA præsenterer

**Lust For Youth – Dansable dance-bangers og dybtfølte synth-ballader**

*Den 5. oktober bliver VEGA svøbt i lækker, æterisk synthpop. Lust For Youth er endelig tilbage med kufferten fuld af nye sange.*

Duoen består af Hannes Norrivide og Malthe Fischer, der gennem de seneste 10 år har udgivet syv studiealbum og turneret verden rundt. Den 7. juni udkom deres seneste album, der endnu en gang sender lytteren rundt i et patosladet synthpop-univers spækket med lyrisk dybsindighed og refleksion. Soundvenue har bl.a. skrevet om det nye album:

*”Lust for Youth har så absolut stadig styr på at kreere nogle smukke lydbilleder. Lyden er mere poleret end tidligere, men klarheden klæder dem faktisk ganske godt, og den gør, at numrene rammer med mere slagkraft.”*

De otte sange bevæger sig selvsikkert i et udtryk, gruppen ikke tidligere har befundet sig i. Numrene er spækket med dance/synthpop tematikker med uptempo sange og reflekterende ballader.

Lust for Youth startede som Hannes Norrvides soloprojekt og har gradvist udviklet sig fra genren noise til mere melodiske pop-kompositioner. Rejsen startede med albummet *Solar Flare*, der udkom i 2011. Den svenske musiker nåede at udgive tre album og fem ep´er inden han i 2013 teamede op med Loke Rahbek og den tidligere forsanger i Oh No Ono, Malthe Fischer.

Sammen tog de med albummet *International* et stort skridt væk fra lo-fi æstetikken til fordel for mere pompøse popproduktioner, der rammer lige i hjertekulen. *International* blev trioens store gennembrud.

Duoen er signet på den anerkendte amerikanske pladeselskab Sacred Bones og har fået flotte anmeldelser af Pitchfork, NME og The Quietus.

**Fakta om koncerten:**

Lust For Youth (SE/DK)

Lørdag d. 5. oktober kl.21.00

Lille VEGA, Enghavevej 40, 1674 København V

Billetpris: 175 kr. + gebyr

Billetsalget starter i dag via vega.dk og Ticketmaster